Liga Hanseática

La **Liga Hanseática**, o simplimenti la **Hansa** —del alemán, lit. ‘guilda’ (en baju alemán meyu, *Düdesche Hanse*, *Hansa*, hue una federación comercial i defensiva de comunidais de comercianti alemanis nel mari Bálticu i de ciáis que ogañu s’alcuentran enos Paisis Baxus, del norti d’Alemaña, Suecia, Polonia, Letonia i Estonia. La *[[Lengua franca|lingua franca]]* gastá a lo largu de tola Liga Hanseática hue el baju alemán meyu. Tenía la su sedi en Lübeck.

Entri las ciais hanseáticas abía ciais portuárias de las regionis costeras assina comu ciais assitiás a lo largu d’importantis rius del interior. Por mé del libri comerciu i d’una burguesía empresarial, muchas destas ciais alcaçun un artu nivel de prosperiá, algotras delas qualis entavía muestran valorosas caraitirísticas colturais i arquiteutónicas.

La Liga empecipió comu un conjuntu de grupus de comerciantis alemanis vagamenti associaus i varias ciais col pesqui d’amplial los sus enteressis comercialis múutuus, incluyiu la proteción contra el robu. Col tiempu, estos acuerus evolucionarin ata converti-si ena Liga Hanseática, qu’ufría a los comerciantis privilehius de peaji i proteción tantu nel territoriu afiliau comu enas sus rutas comercialis. La crecienti interdependencia económica i las conexionis familialis entri famílias influyentis de mercaderis conduxin a una mayol integración política i a la eliminación de las barreras comercialis. Esti procesu gradual tamién vio l’apaición de normalivas comercialis estandariçás entri las ciais Hanseáticas.

Duranti el su apogeu, la Liga Hanseática dominó el comerciu marítimu nel Mari del Norti i el Mari Bálticu. Estableció una huedi de puestus comercialis en numerosus puebrus i ciais, entri los qualis destacan los Kontors de Londris (conocius comu Steelyard), Brujas, Bergen i Nóvgorod, que se convirtierun en entiiais extraterritorialis que goçaban d’una considerabri autonomía hural. Los mercaderis hanseáticos, denominaus comunamenti Hansards, operaban en emprendas privás básicas i yeran ampliamenti conocius pol su assessu a una gran variedá de produtus básicus, i goçaban de privilehius i protecionis nel estranheiru. El poder económicu coletivu hizu que la Liga huerra capaç d’imponel bloquius i inclusive hazel la guerra a reinus i prencipaus.

Inclusu nel su apogeu, la Liga Hanseática no passó de sel una confederación de ciais-estau. Carecía d’un órganu alministrativu permanenti, un tesoru i una huerti militar permanenti. Nel sigru XIV, la Liga Hanseática instauró una dieta, lamada , que funcionaba sobral a basi de la deliberación i el consensu. A meyaus del sigru XVI, estas húebris conexionis dixeron vulnerabri a la Liga Hanseática, que se huo deshaciendu gradualmenti a midiá que los sus biembrus se consolidaban en otirus reinus o se marchaban, desintegrándu-si finalmente en 1669.

La Liga Hanseática gastaba diversus tipus de barcus pa viajal pol maris i rius. El tipu más emblimáticu era la coca (*cog*). De construción mu diversa, se representaba en sellus i escudus hanseáticus. A finalis dela Edá Meya, la coca hue sustituía por otirus tipus comu el hulk, que más tardi dió passu a tipus más grandis de carvel.

## Estoria

Los estoriadoris án acordau que l’orihin dela Liga s’á de coroboral cola hundación dela ciá Lübeck, que s’escomençó en 1158/1159, después dela conquista dela çona que fuerun  enantis del conde de Schauenburg y Holstein pol Enrique el Lión, el duqui Saxonia.

Las espedicionis comercialis, incursionis i pirateria huerun comunis ena zona Báltica dendi tiempus antiguus. Pol ejemplu, los marinirus de Gotland navegun ata tan lueñu, que ata la ciá Nóvgorod les era relativamenti acessibri. Nostanti, el comerciu entri estaus nel norti de Uropa, i especialmenti ena Mari Báltica, fue práuticamenti insignificanti ata la constitución dela Hansa, data endispués dela qual escomençó a desenrogal-si a una escara mayol.

Las ciais alemanas obtuvun el control del comerciu ena Mari Báltica con una relativa faciliá por más dun sigru, entri los añus 1120-1250, tiempu nel qual Lübeck vinu a sel el nucli central dela redi del comerciu marítimu que conectaba toas las çonas acientis a la Mari del Norti i la Mari Báltica. El apogeu dela ehemonia dela ciá libri Lübeck s’escomençó nel sigru XV. Visby, unu delos putentis centrus comercialis dela çona, rechazó en 1358 sel biembru dela Liga Hanseática ya que los navegantis desta ciá dominun la Báltica enantis dela constitución dela Hansa. Una delas táuticas d’éssitu que los marinirus de Visby aplicun, enantis dela essisténcia dela Hansa, fue la ideologia monopolística, conceptu con ajuda del qual eliminun la competición delos navegantis dela isla Gotland.

### Biembrus dela Liga Hanseática
#### Círculu Vend i Pomeranianu

** ''[[Lübeck]]'' ** (la ciá líder)

Hamburgu

Luneburgu

Rostock

Stade

Stettin (Szczecin, ogañu en Polonia)

Stralsund

Wismar

Kiel

#### Círculu Saxonia, Turíngia i Brandeburgu

Braunschweig (en dialeutu saxón: *Brunswiek*), la ciá líder

Berlin

Brandenburg

Bremen

Erfurt

Frankfurt (Oder)

Goslar

Magdeburg, la ciá líder

#### Círculu Polonia, Prúsia, Livonia i Suecia

Danzig (Gdańsk, la ciá líder)

Breslau (Wrocław d’ogañu, ogañu en Polonia)

Dorpat (Tartu)

Fellin (Viljandi)

Elbing (Elbląg)

Königsberg (Kaliningrad, dela enclavi d’ogañu dela Rusia)

Reval (Tallinn)

Riga

Stockholm

Thorn (Toruń)

Visby

Cracóvia

#### Círculu Rin, Westfalia, Holanda

Köln

Roermond

Deventer

Dortmund

Breckerfeld

Groningen

Kampen

Osnabrück

Soest

### Biembrus que tenían derechu de contrôl i de tenéncia de rehistrus (''Kontore'')
#### ''Kontore'' prencipalis

Bergen - Bryggen

Bruges u Brügge

Londris - Steelyard

Nóvgorod

#### ''Kontore'' secundárius

Anvers

Boston

Damme

Edinburgh

Hull

Ipswich

King's Lynn

Kaunas

Newcastle

Poloțk

Pskov (en latín meievalu: *Plescovia*)

Great Yarmouth

York

Vreamont

### Otras ciais con una comunidá hanseática

Anklam

Arnhem

Bolsward

Brandenburg

Cesis (Wenden)

Chełmno (Kulm)

Doesburg

Duisburg

Einbeck

Göttingen

Greifswald

Goldingen (Kuldiga)

Hafnarfjord (Hafnarfjörður)

Halle

Harlingen

Hannover

Herford

Hildesheim

Hindeloopen

Kalmar

Kokenhusen (Koknese)

Lemgo

Merseburg

Minden

Münster

Narwa (Narva)

Nijmegen

Paderborn

Pernau (Pärnu)

Perleberg

Quedlinburg

Salzwedel

Smolensk

Stargard Szczeciński (Stargard)

Stendal

Turku (Åbo)

Tver

Ventspils

Wolmar (Valmiera)

Wesel

Wiburg (Vyborg)

Windau (Ventspils)

Zutphen

Zwolle

## Versionis moernas dela Liga Hanseática

En 1980, los antiguus miembrus dela Liga Hanseática hundun una "Hansa Nueva" ena ciá holandesa Zwolle. Esta liga moerna invita a tolus miembrus i a tolas ciais que tuvun un passau hanseáticu. En 2012, la Nueva Liga tenia 187 biembrus, 12 d’ellus siendu ciais russas (entri ellas, Nóvgorod). La Nueva Hansa encuruya i desarroya enlacis de negócius, turismu i intercanbius colturalis. 

El cuartel general s’atopa ena ciá alemana Lübeck. El presienti d’ogañu dela Nueva Liga Hanseática es el señol Bernd Saxe, alcaldi dela ciá Lübeck. Ca anu, una delas ciais-miembrus dela Nueva Hansa acoyi el festival mundial "Dias dela Liga Moerna Hanseática".

En 2006, la localidá ingresa King's Lynn s’ajuntó a la Hansa. En 2012, tamién d’Inglaterra, llegó el tornu dela localidá Hull, luégu en 2016, Boston. 

Otra estructura hanseática moerna apareció en hebreru 2018, quandu los ministrus de hechura: danés, estonianu, finlandés, irlandés, letón, lituanu, holandés i suecu s’ajuntarun pa firmal un tratau . El documentu reflexa "las visionis i valoris comunis destus paísis pa la preparación dela UEM".

## Velaquí tamién

Talasocracia

## Referéncias


## Bibliografia en luenga ingresa

P. Dollinger *The German Hansa* (1970, retipeá en 1999);

E. Gee Nash *The Hansa* (1929, retipeá en 1995, Barnes and Noble)

## Enlaçis esternus

Hanseatic Towns Network — En tolas luengas dela Hansa